b"\n_START_ARTICLE_\nUndertale\n_START_SECTION_\nGameplay\n_START_PARAGRAPH_\nUndertale benytter traditionelle rollespilselementer med adskillelige forskelle. Spilleren har mulighed for enten at k\xc3\xa6mpe mod deres fjender elle sk\xc3\xa5ne dem. Under kamp skal timing benyttes til at for\xc3\xb8ge skaden, og n\xc3\xa5r fjenderne angriber, skal man i minispil undvige dem for at undg\xc3\xa5 skade. Derudover kan man ogs\xc3\xa5 v\xc3\xa6lge adskillige ikke-voldelige handlinger s\xc3\xa5 som at tale, tr\xc3\xb8ste eller flirte med fjenden, som s\xc3\xa5 g\xc3\xb8r, at de ikke har lyst til at k\xc3\xa6mpe mod dig. Hvis gjort ordentligt, kan spilleren sk\xc3\xa5ne fjenderne og ende kampen derved._NEWLINE_For l\xc3\xa6nge siden regerede to racer ligev\xc3\xa6rdigt over Jorden: Menneskene og uhyrerne. En dag udbr\xc3\xb8d der krig mellem dem, og efter en lang r\xc3\xa6kke slag sejrer menneskene. Menneskenes bedste magiker forseglede herefter de overlevende uhyrer under jorden med en magisk barriere, som forhindrede b\xc3\xa5de mennesker og uhyre i at undslippe denne Underverden p\xc3\xa5 egen h\xc3\xa5nd. Dog er barrieren ikke et perfekt segl, og legenden siger, at mennesker, som bestiger Mt. Ebott aldrig vender tilbage._NEWLINE_Mange \xc3\xa5r efter krigen falder et ungt barn gennem et hul i bjerget og ind uhyrernes underverden. Barnet m\xc3\xb8der Flowey, en intelligent blomst, som fors\xc3\xb8ger at dr\xc3\xa6be barnet, blot for at blive stoppet af det moderlige uhyre Toriel. Sammen med Toriel l\xc3\xa6rer barnet det basale om verden under jorden, fx at man kan blive angrebet af andre mindre menneskevenlige uhyrer._NEWLINE_Spilleren har kontrol over barnet gennem Undergrunden for at n\xc3\xa5 barrieren, som befinder sig i uhyrernes konge, Asgore Dreemurrs, slot. Igennem spillet m\xc3\xa5 spilleren v\xc3\xa6lge mellem at dr\xc3\xa6be de uhyrer, man m\xc3\xb8der, eller finde en redelig l\xc3\xb8sning, hvilket vil p\xc3\xa5virke spillets historie. Blandt de uhyrer, man m\xc3\xb8der, er Sans, et dovent skelet, som kommer med sarkastiske bem\xc3\xa6rkninger, Papyrus, Sans' entusiastiske, men noget klodsede bror, Undyne, den h\xc3\xb8jr\xc3\xb8stede leder af den kongelige garde og Alphys, den kongelige videnskabsmand. Under rejsen afsl\xc3\xb8res det at menneskesj\xc3\xa6le kan bruges til at krydse barrieren, eller endda udslette den, og Asgore har samlet seks menneskesj\xc3\xa6le (som tidligere havde vovet sig ind i Undergrunden) i et fors\xc3\xb8g p\xc3\xa5 at fjerne barrieren og bekrige menneskeheden, og har derved brug for barnets sj\xc3\xa6l for at lykkes. Spilleren l\xc3\xa6rer ogs\xc3\xa5 om Asriel, Asgores afd\xc3\xb8de s\xc3\xb8n og prins af Undergrunden._NEWLINE_Til sidst n\xc3\xa5r man slottet og m\xc3\xb8der Sans, vurderer om spilleren er v\xc3\xa6rdig til at st\xc3\xa5 ansigt til ansigt med Asgore. Alt afh\xc3\xa6ngigt af spillerens handlinger vil Sans enten lade spilleren slippe igennem eller fors\xc3\xb8ge at dr\xc3\xa6be spilleren. Efter Sans' dom kan spilleren g\xc3\xa5 Asgore i m\xc3\xb8de."